ຈີນຈະສ້າງ ແລະສົ່ງດາວທຽມ ສື່ສານຄົມມະນາຄົມ ໃຫ້ແກ່ລາວ
ຂ່າວສຳຄັນອື່ນໆ: ການໂຈມຕີ ດ້ວຍຣະເບີດ ເຮັດໃຫ້ມີ ຜູ້ເສັຽຊີວິດ 16 ຄົນ ໃນພາກຕາເວັນຕົກສຽງເໜືອ ປາກິສຖານ; ທ່ານໂອບາມາ ກ່າວວ່າ ຈຸດປະສົງສຳຄັນ ໃນອັ
ເຫດຣະເບີດຂນາດແຮງຈາກການ ໂຈມຕີສະລະຊີບ ໃນເຂດ ພາກຕາເວັນຕົກສຽງ ເໜືອຂອງປາກິສຖານເຮັດໃຫ້ມີ ຜູ້ເສັຽຊີວິດຢ່າງ ນ້ອຍ 16 ຄົນແລະໄດ້ຮັບບາດເຈັບອີກຈຳນວນ ນຶ່ງ ຕຳຣວດກ່າວວ່າ ການໂຈມຕີສະລະຊີບໃນ ເຂດຍ່ານການຄ້າ ຂອງເມືອງ PESHAWARເຮັດໃຫ້ມີຜູ້ເສັຽຊີວິດຢ່າງນ້ອຍ 10 ຄົນ ແລະ ບາດເຈັບຫ ລາຍກວ່າ 70 ຄົນໃນວັນເສົາມື້ນີ້ ພວກທີ່ເຫັນເຫດການ ເວົ້າວ່າ ຜູ້ໂຈມຕີໄດ້ແກວ່ງຣະເບີດມືລູກນຶ່ງ ກ່ອນທີ່ຈະບີບ ຄະນວນຣະເບີດ ທີ່ຫ້າງໃສ່ຣົດໃຫ້ແຕກຂຶ້ນ ຊຶ່ງໄດ້ເຮັດໃຫ້ຣົດ ຈຳນວນນຶ່ງປິ້ນຂວ້ຳແລະປະຕູປ່ອງຢ້ຽມແກ້ວທີ່ແຕກ ພ້ອມດ້ວຍຊາກຫັກພັງ ຂອງຕຶກອາຄານໄດ້ຊະຊາຍຢັ່ງຢາຍ ຢູ່ຕາມຖນົນຫົນທາງ ບໍ່ດົນການໜ້ານີ້ ກໍໄດ້ມີການໂຈມຕີສະລະຊີບທີ່ ປົດຕຳຣວດແຫ່ງນຶ່ງ ເຮັດໃຫ້ມີຜູ້ເສັຽຊີວິດ ຢ່າງນ້ອຍ 6 ຄົນແລະໄດ້ຮັບບາດເຈັບອີກ ຫລາຍກວ່າ 60 ຄົນ ຢູ່ໃນເຂດຊານເມືອງ ຂອງເມືອງ BANNU ຣະເບີດຂນາດແຮງ ທີ່ວ່ານີ້ ໄດ້ທຳລາຍ ປົດຕຳຣວດ ແລະອາຄານ ທີ່ຢູ່ອ້ອມແອ້ມ ປະທານາທິ ບໍດີສະຫະຣັດ ທ່ານ BARACK OBAMAກ່າວໃນ ມື້ວານນີ້ວ່າ ເປົ້າໝາຍ ທີ່ສຳຄັນສຸດ ຂອງທ່ານ ໃນອັຟການິສຖານກໍຄືທັບມ້າງ ຕາໜ່າງກໍການຮ້າຍ AL-QAIDA ແລະທຳລາຍ ຄວາມສາມາດ ທາງທະຫານຂອງກຸ່ມດັ່ງກ່າວ ໃນການທີ່ຈະ ໂຈມຕີປະຊາຊົນ ຢູ່ໃນທົ່ວໂລກ ໃນການກ່າວ ຄຳປາສັຍປິດທ້າຍກອງປະຊຸມ ສຸດຍອດ ຂອງກຸ່ມຈີ 20 ທີ່ນະຄອນ PITTSBURG ຣັດ PENNSYLVANIAນັ້ນ ທ່ານ OBAMA ເວົ້າວ່າ ສະເຖັຽຣະພາບ ໃນອັຟການິສຖານ ແລະປາກິສການເປັນສິ່ງທີ່ ມີຄວາມຫລໍ່ແຫລມສຳຄັນ ສຳລັບການ ປະຕິບັດງານ ຂອງສະຫະຣັດ ທ່ານກ່າວວ່າ ຫລັງຈາກເວລາຫລາຍໆປີ ໄດ້ຜ່ານພົ້ນໄປ ໃນອັຟການິສຖານກຸ່ມພັນທະມິດນາໂຕ້ ໄດ້ໃຫ້ຄວາມ ໝາຍໝັ້ນຕັ້ງໃຈ ຢ່າງແຂງຂັນ ໃນການດຳເນີນຄວາມພະຍາຍາມດັ່ງກ່າວ ປະທານາທິບໍດີ ສະຫະຣັດ ເວົ້າວ່າ ຂັ້ນຕອນການທົບທວນເບິ່ງຍຸທສາດ ໃນອັຟການິສຖານ ທີ່ທ່ານໄດ້ລິເລີ້ມ ໃນຕອນທີ່ທ່ານເຂົ້າຮັບຕຳແໜ່ງນັ້ນ ຍັງດຳເນີນໄປ ຕາມເປົ້າໝາຍ ແລະເຕືອນວ່າ ບໍ່ມີຄຳຕອບໃດທີ່ຖືກຕ້ອງສົມບູນແທ້ ຕໍ່ຄຳຖາມທີ່ຍາກໆ ທີ່ທ່ານໄດ້ຕັ້ງໄວ້ນັ້ນ ຫົວໜ້າຜູ້ຊ່ອຍຂອງຜູ້ນຳສູງສຸດອີຣ່ານ ກ່າວວ່າ ໂຮງກັ່ນທາດຢູເຣນຽມໃໝ່ ທີ່ຫາກໍມີ ການເປີດເຜີຍໃຫ້ຊາບ ຂອງອີຣ່ານນັ້ນຈະເລີ້ມ ໃຊ້ງານໃນໄວໆນີ້ ຫົວໜ້າຜູ້ຊ່ອຍຂອງ AYA TOLLAH ALI KHAMENEI ກ່າວຕໍ່ອົງການ ຂ່າວ FARS ຂອງອີຣ່ານໃນວັນເສົາມື້ນີ້ວ່າ ຕາມການບັນຊາ ຂອງພຣະຜູ້ເປັນເຈົ້າ ໂຮງງານໃໝ່ທີ່ວ່ານີ້ຈະເລີ້ມໃຊ້ງານ ໃນໄວໆນີ້ ແລະເຮັດໃຫ້ສັດຕຣູຕາບອດ ການປະກາດດັ່ງກ່າວມີຂຶ້ນນຶ່ງມື້ ຫລັງຈາກ ປະທານາທິບໍດີ ສະຫະຣັດ ທ່ານ BARACK OBAMAເຕືອນອີຣ່ານວ່າ ອີຣ່ານຕ້ອງເປັນ ຜູ້ບໍຣິສຸດ ກ່ຽວກັບບັນຫາຂັດແຍ້ງໃນເຣື່ອງໂຄງການນິວເຄລັຽ ໃນການເຈຣະຈາຫາຣື ກັບນາໆຊາດ ໃນສັບປະດາໜ້າຫລືຖ້າບໍ່ດັ່ງນັ້ນແລ້ວ ກໍຈະປະເຊີນ ກັບການຖືກລົງໂທດຮອບໃໝ່ ຈາກປະຊາຄົມທີ່ເປັນເອກກະພາບຂອງໂລກ ໃນການຖແລງຂ່າວ ມື້ວານນີ້ ປະທານາທິບໍດີ OBAMAກ່າວຕໍ່ອີຣ່ານວ່າ ອີຣ່ານຈະສືບຕໍ່ ປະເຊີນໜ້າ ກັບປະເທດ ມະຫາອຳນາດຂອງໂລກນອກຈາກວ່າ ເຕຫະຣ່ານ ຈະຕົກລົງເປີດເຜີຍ ກິຈກັມນິວເຄລັຽຂອງຕົນ ທັງໝົດໃຫ້ຊາບ ນຶ່ງມື້ຫລັງຈາກກອງ ປະຊຸມສຸດຍອດ ຂອງກຸ່ມຈີ 20 ໄດ້ສິ້ນສຸດລົງ ປະທານາທິບໍດີ ສະຫະຣັດ ທ່ານBARACK OBAMA ໄດ້ກ່າວຢ້ຳ ເຖິງການຮ່ວມມື ຂອງ ນາໆຊາດ ເພື່ອຮັບມືກັບ ການແຜ່ຜາຍອາວຸດນິວເຄລັຽ ໃນຄຳປາສັຍ ທາງວິທຍຸ ແລະອິນເຕີແນັດ ປະຈຳສັບປະດາໃນວັນເສົາມື້ນີ້ ປະທານາທິບໍດີ ສະຫະຣັດກ່າວວ່າ ສະຫະຣັດໄດ້ໝາຍໝັ້ນຕັ້ງໃຈຕໍ່ບົດຕອນໃໝ່ ໃນການຮ່ວມມື ຂອງນາໆຊາດ ທ່ານເວົ້າວ່າ ສະຫະຣັດກຳລັງຊອກຫາຊ່ອງທາງ ເພື່ອໃຫ້ມີການຕົກລົງ ກັບຣັດເຊັຽ ໃນການຫລຸດຜ່ອນຄັງເກັບສະສົມອາວຸດ ແລະເວົ້າວ່າ ປະເທດອື່ນໆ ເຊັ່ນວ່າອີຣ່ານ ແລະເກົາຫລີເໜືອກໍຕ້ອງໄດ້ປະຕິບັດຕາມ ພັນທະຂອງນາໆຊາດ ປະທານາທິບໍດີ OBAMA ກ່າວວ່າ ສະຫະຣັດຈະສືບຕໍ່ ຢືນຄຽງບ່າຄຽງໄຫລ່ ແລະເປັນພາຄີ ເພື່ອຊຸກຍູ້ໃຫ້ເກົາຫລີເໜືອຢຸດເຊົາການ ພັທນາອາວຸດ ທີ່ມີອະນຸພາບຮ້າຍແຮງ ໃນການກ່າວຢ້ຳກ່ຽວກັບການກ່າວຫາ ທີ່ທ່ານໄດ້ຖແລງ ຄຽງຂ້າງຜູ້ນຳ ຂອງຝຣັ່ງແລະອັງກິດທີ່ກຸ່ມຈີ 20 ນັ້ນ ທ່ານ OBAMA ເວົ້າວ່າ ອີຣ່ານກຳລັງ ສ້າງໂຮງກັ່ນທາດຢູເຣນຽມລັບໆແຫ່ງນຶ່ງ ທີ່ທ່ານເວົ້າວ່າ ເປັນພາກສ່ວນນຶ່ງ ໃນການຫລົບຫລີກທີ່ໜ້າກັງວົນໃຈ ຂອງອີຣ່ານ ສື່ມວນຊົນ ຂອງທາງການຈີນ ລາຍງານວ່າຈີນຈະສ້າງ ແລະສົ່ງດາວທຽມ ສື່ສານຄົມມະນາຄົມໃຫ້ແກ່ລາວ ຫລັງຈາກໄດ້ ມີການດຳເນີນການແບບດຽວກັນນີ້ ໃຫ້ແກ່ໄນ ຈີເຣັຽ ແລະເວເນຊູເອລາ ອົງການຂ່າວຊິນຫວາໄດ້ອ້າງແຫລ່ງຂ່າວ ຈາກບໍຣິສັດ ວິທຍາສາດ ແລະເທັກໂນໂລຈີ ອະວະກາດ ຂອງຈີນທີ່ແຈ້ງໃຫ້ຊາບ ໃນມື້ວານນີ້ວ່າ ດາວທຽມທີ່ມີ ຊື່ວ່າ LAOS-1 ຈະຖືກສົ່ງຂຶ້ນສູ່ອະວະກາດ ໂດຍຈະຣວດ LONG MARCH ທີ່ຜລິດໂດຍຈີນ ບໍຣິສັດວິທສາດ ແລະເທັກໂນໂລຈີອະວະກາດຂອງຈີນ ບໍ່ໄດ້ແຈ້ງໃຫ້ຊາບວ່າ ເວລາໃດ ການສົ່ງດາວທຽມດັ່ງກ່າວຈຶ່ງຈະມີຂຶ້ນ ນອກນັ້ນ ອົງການຂ່າວຊິນຫວາ ຍັງເວົ້າວ່າ ຈີນຈະສ້າງສະຖານີຕິດຕາມຄວບຄຸມ ແລະຕາໜ່າງ ອອກອາກາດ ພາກພື້ນດິນ ໃຫ້ແກ່ລາວນຳດ້ວຍ ລາຍງານຂ່າວໃນວັນເສົາມື້ນີ້ ແຈ້ງວ່າ ໂຄງການນີ້ ແມ່ນສັນຍາສະບັບທຳອິດ ໃນການຜລິດແລະໃຫ້ບໍຣິການ ຈັດສົ່ງດາວທຽມຂອງຈີນ ສຳລັບປະເທດ ໃນສະມາຄົມ ບັນດາປະຊາຊາດໃນເຂດເອເຊັຽ ຕາເວັນອອກສຽງໃຕ້ ຫລືອາຊ່ຽນ ຈີນຮຽກຮ້ອງໃຫ້ມຽນມາເອົາ ມາຕການທີ່ມີປະສິດພິພາບ ເພື່ອປົກປ້ອງຄຸ້ມ ຄອງສິດທິຂອງພົລເມືອງຈີນ ຢູ່ໃນມຽນມາ ກະ ຊວງການຕ່າງປະເທດຈີນ ກ່າວຜ່ານທາງເວັບ ໄຊທ໌ຂອງຕົນ ໃນວັນເສົາມື້ນີ້ວ່າຫົວໜ້າຜແນກ ກິຈການກົງສຸນ ທ່ານ WEI WEI ໄດ້ສະແດງ ຄວາມວິຕົກກັງວົນຂອງຈີນກ່ຽວກັບເຣື່ອງນີ້ ໃນລະຫວ່າງ ການພົບພໍ້ ກັບເຈົ້າໜ້າທີ່ທ່ານນຶ່ງຈາກສະຖານທູດມຽນມາ ຖແລງຂ່າວເວົ້າວ່າ ທ່ານ WEI ໄດ້ພົບປະ ກັບທ່ານ KYI KYISEIN ທີ່ປຶກສາ ຂອງສະຖານທູດມຽນມາ ໃນວັນທີ 21 ກັນຍາຜ່ານມານີ້ ທ່ານ WEIໄດ້ຮຽກຮ້ອງໃຫ້ມຽນມາ ທຳການສືບສວນ ກ່ຽວກັບ ລາຍງານຂ່າວທີ່ວ່າ ບັນຫາຂັດແຍ້ງທາງທະຫານ ຢູ່ເຂດພາກເໜືອ ຂອງມຽນມາ ໃນເດືອນສິງຫາຜ່ານມານັ້ນໄດ້ສ້າງຄວາມເສັຽຫາຍ ໃຫ້ແກ່ສິດທິ ແລະຜົນປໂຍດ ຂອງປະຊາຊົນຈີນ ທີ່ອາສັຍຢູ່ໃນບໍຣິເວນດັ່ງກ່າວ ມີອົພຍົບມຽນມາ ຫລາຍສິບພັນຄົນ ໄດ້ຂ້າມຊາຍແດນເຂົ້າໄປໃນຈີນ ເພື່ອຫລົບໜີການສູ້ຣົບ ລະຫວ່າງທະຫານ ຣັຖບານມຽນມາແລະພວກກະບົດຊົນເຜົ່າ ໃນເຂດ KOKANG ຊຶ່ງເປັນເຂດທີ່ ພວກຊາວຈີນ ມັກອາສັຍຢູ່ໃນຣັດ SHAN ຂອງມຽນມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ